Den Vest-Sjællandske Avis, 1819-04-17
Englænderne have imidlertid af deres dobbelte Expedition til Nordpolen i Fior overtydet sig om, at det ikke er fra den østlige Side Spitsbergen forbie, at den maae forsøges, men fra den vestlige Side igiennem Bassinsbugten; thi vel er det bleven beviist ved Capitain Ros Seillads i Fior, at dette Hav er virkelig en Bugt og omgivet af Land men det Spørgsmaal staaer endnu tilbage at besvare, om ikke i de Fiorde eller Jndfarter, som gaae ind i det vestlige Kystland fra Hudsons eller Bassinsbugten af skulde være et Sund, som kunde hænge sammen med det aabne Hav, og derved igien staae i Forbindelse med Behringsstrædet. og det stille Hav. Man formoder det især og Sir James Lancasters Bugt imellem 74 og 750 N. B., og haaber at der kan være en Passage igiennem denne eller en anden Bugt hvorved man kunde komme til den nordlige Kyst af Amerika ved Jis havet, som Hearne i 1771 og Mackenzin i 1789 opdagede paa deres Landreiser. Med Hensyn til denne lagte Plan for den nye Polarreise har Længdecommissionen foreslaget Prinds=Regenten nye Præmier for de Skibe, som kunne naae til en høiere Længde eller Breddegrad mod Norden, end hvortil man hidintil er kommet; Hs. Kongelige Høihed har antaget disse Præmier, som gaae ud paa, at det første Brittiske Skib, som paa sin Reise langs med Polarkredsen kommer først til den 110, Vest Længde fra Greenvich, eller til Mundingen af Kobberfloden, som Hearne opdagede, erholder 5000 Pund Sterling; det som naaer først den 130 eller til Hvale Øen, som Mackenzin fandt, faaer 10000 Pund Sterling; og det som først trænger frem til den 150 tilstaaes en Belønning af 15000 Pund Sterling. 20000 Pund Sterling, ere allerede ved en Parlementsact bevilget det Skib som først kan trænge igiennem den nordvestlige Passage til det stille Hav. Endvidere faaer det Skib, som først naaer den 830 N. B. 1000 Pund Sterling, den 85 2000 Pund Sterling, den 87 3000 Pund Sterling, den 88 4000 Pund Sterling, og det som kommer til den 90 Grad eller derover 5000 Pund Sterling. – Til den nye Expedition lader den Engelske Regiering to nye Skibe udruste, men hverken Capitain Ross eller Capitain Buchhan faaer Commanden over dem, dog ikke fordi Regieringen er misfornøiet med dem, og de Rygter, som ere udbredte om den førstes urigtige Forhold skulle være aldeles ugrundede; han har nu udgivet sin mærkværdige Reisebeskrivelse. Den bekiendte Astronom Hr. v. Zach siger forresten i en nye Afhandling, at denne Opdagelsesreise er ikke saa vigtig for at finde en kortere Vei til China, som for at lære Jordens Bygning og naturlige Beskaffenhed at kiende, og at det desuden vist er en Hovedbevæggrund for Englænderne at anvende saa store Bekostninger paa disse Opdagelsesreiser, for at de ikke skulle der forekommes af Russerne, som ved deres anseelige Besiddelser paa den nordvestlige Kyst af Amerika ere bedre beliggende end Englænderne for at giøre disse Opdagelser, især siden de ved deres nye anlagte Stad Alexandria paa Øen Kodjak, hvilken Stad tegner til at blive et nyt Odessa, have Midlerne i Hænderne til at foretage slige Expeditioner fra denne Kant. Det hedder derfore ogsaa i en Engelsk Journal, det skulde virkelig være krænkende, om en nye opstaaet Søemagt skulde i det 19 Aarhundrede fuldføre en Opdagelse som blev i det 16de saa lykkelig begyndt af Englænderne, og om en anden Vespuzi skulde indhøste den Ære, som tilkommer Columbus.